Reacția ITIA după reducerea suspendării Simonei Halep: "Este liberă să reia jocul"
ITIA a emis un comunicat de presă în urma decizie TAS de a-i reduce suspendarea Simonei Halep la de la patru ani la nouă luni.
Agenția Internațională de Integritate a Tenisului a oferit o replică după anunțarea verdictului în cazul Simonei Halep, prin intermediul unui comunicat de presă, prezentat mai jos:
"Agenția Internațională de Integritate a Tenisului (ITIA) ia act de decizia de astăzi a Curții de Arbitraj pentru Sport (TAS) în cazul jucătoarei române de tenis Simona Halep.
În urma unei audieri desfășurate în perioada 7-9 februarie 2024 la Lausanne, Elveția, completul TAS a admis parțial un recurs formulat de Halep împotriva unei sancțiuni disciplinare impuse de un tribunal independent în septembrie 2023, reducând perioada de ineligibilitate de la patru ani la nouă luni. Decizia de astăzi vine sub forma unui rezumat 'adjudecare operativă', decizia completă scrisă a juriului CAS urmând a fi publicată la o dată ulterioară.
Directorul executiv al ITIA, Karen Moorhouse, a declarat: 'Un element esențial al procesului anti-doping este capacitatea unui jucător de a face apel, iar ITIA respectă atât dreptul lor de a face acest lucru, cât și rezultatul'. 'ITIA așteaptă decizia complet motivată și o va revizui amănunțit în timp util'.
Jucătoarea este liberă să reia jocul începând cu data de astăzi, sub rezerva oricăror cerințe privind data intrării în anumite turnee. ITIA este un organism independent înființat de membrii săi de tenis pentru a promova, încuraja, îmbunătăți și proteja integritatea tenisului profesionist în întreaga lume".
Reacția presei din străinătate după ce TAS i-a micșorat pedeapsa Simonei Halep
După ce TAS a oferit verdictul în cazul de dopaj al fostei câștigătoare de la Wimbledon, presa din străinătate a scris imediat despre situația în care se află sportiva româncă.
BBC: "Decizia înseamnă că fosta #1 se poate întoarce în tenis imediat. Halep se temea că i s-ar fi putut încheia cariera dacă decizia inițială era menținută".
Sky Sports: "După ce a executat deja o suspendare provizorie în octombrie 2022, Halep se poate întoarce în tenis cu efect imediat, deoarece interdicția de nouă luni a expirat pe 6 iulie 2023".
Tennis.com: "Interdicția de dopaj a Simonei Halep a fost redusă oficial de către Tribunalul de Arbitraj Sportiv de la Lausanne de la patru ani, la nouă luni, lăsând-o liberă să-și reia cariera de tenis cu efect imediat".
Eurosport.com: "Simona Halep a fost autorizată să revină imediat în tenis, după ce TAS a hotărât ca intedicția ei de patru ani să fie redusă la doar nouă luni".
Urmăriți SPORT.RO și pe Google News